UKRASNA KORPICA



Uskrs je praznik kom se sva deca raduju. Obožavaju farbanje i ukrašavanje jaja, takmičenje na kom se proglašava najtvrđe jaje i, naravno, darivanje jaja najdražima. 
Predstavljamo vam ideju kako da brzo i lako od plastične boce napravite simpatičnu korpicu za jaja. To će biti idealan poklon za mamu, baku ili tetku, ne samo za Uskrs, već i za mnoge druge praznike.
Materijal za rad:
· plastična boca za vodu od 5 litara
· makaze
· heftalica
· šareno platno, otprilike 50 x 50 cm
· dve platnene trake, širine oko 5 cm i dužine oko 1 m
Plastičnu flašu preseći na visinu oko 15 cm. Donji deo flaše, tj. dno, će biti iskorišćen za izradu korpice. Od preostalog (gornjeg) dela flaše isecite prsten, širine 2 cm, kao na slici. Ostatak flaše iskoristite kreativno, a u krajnjem slučaju bacite.




Pripremljeno dno stavite na sredinu platna, a zatim krajeve platna uvbacite u posudu. Pričvrstite heftalicom.
Prsten koji ste pripremili presecite na pola. To će biti ručka korpice. Zaheftajte na odgovarajućem mestu.



Obmotajte korpicu trakom, kao na slici. Zavežite ispod mesta gde počinje ručka. Krajeve trake motajte naizmenično oko ručke. Postupak ponovite i sa druge strane.



U gotovu korpicu stavite veštačku ili pravu travicu. Sada još samo nedostaju ukrašena jaja i vaš poklon je spreman.


Srećan Uskrs!
